stanford-oval/wikipedia huggingface dataset:
นันทา จันทสุวรรณสิน

นันทา จันทสุวรรณสิน หรือ โค้ชปุ๊ย เป็นนักฟันดาบสากลทีมชาติไทย และแชมป์ประเทศไทย 18 สมัย ซึ่งต่อมา เธอได้ทำหน้าที่เป็นผู้ฝึกสอนให้แก่สายสุนีย์ จ๊ะนะ นักกีฬาวีลแชร์ฟันดาบทีมชาติไทย และชญานุศภัฒค์ ชินนะเกิดโชค นักกีฬาฟันดาบทีมชาติไทย
ผลงานในซีเกมส์

ในกีฬาฟันดาบในซีเกมส์ 2003 ที่ฮานอย ประเทศเวียดนาม นันทาได้รับรางวัลเหรียญทองแดงจากการแข่งประเภทฟอยล์บุคคลหญิง, ส่วนในกีฬาฟันดาบในซีเกมส์ 2005 ที่มะนิลา ประเทศฟิลิปปินส์ เธอได้รับรางวัลเหรียญเงินจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2007 ที่จังหวัดนครราชสีมา ประเทศไทย เธอได้รับรางวัลเหรียญทองจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2011 ที่จาการ์ตา ประเทศอินโดนีเซีย เธอได้รับรางวัลเหรียญทองแดงจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2015 ที่ประเทศสิงคโปร์ เธอได้รับรางวัลเหรียญทองแดงจากการแข่งประเภทฟอยล์บุคคลหญิง ตลอดจนกีฬาฟันดาบในซีเกมส์ 2019 ที่ประเทศฟิลิปปินส์ เธอได้รับรางวัลเหรียญทองแดงจากการแข่งประเภทฟอยล์ทีมหญิง
ตำบลแม่คะ

| ตำบลแม่คะ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mae Kha
ประเทศ: ไทย
จังหวัด: เชียงใหม่
อำเภอ: ฝาง
พื้นที่
 • ทั้งหมด: 117 ตร.กม. (45 ตร.ไมล์)
ประชากร (2548)
 • ทั้งหมด: 14,692 คน
 • ความหนาแน่น: 125.57 คน/ตร.กม. (325.2 คน/ตร.ไมล์)
รหัสไปรษณีย์ : 50110
รหัสภูมิศาสตร์: 500910
 ส่วนหนึ่งของสารานุกรมประเทศไทย
แม่คะ เป็นตำบลของอำเภอฝาง จังหวัดเชียงใหม่ แบ่งเขตการปกครองออกเป็น 15 หมู่บ้าน ณ พ.ศ. 2563 ตำบลนี้มีประชากร 14,692 คน
ตำบลนาแค

| ตำบลนาแค |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Khea
ประเทศ: ไทย
จังหวัด: อุดรธานี
อำเภอ: นายูง
พื้นที่
 • ทั้งหมด: 115 ตร.กม. (44 ตร.ไมล์)
ประชากร (2564)
 • ทั้งหมด: 4,800  คน
 • ความหนาแน่น: 41.73 คน/ตร.กม. (108.1 คน/ตร.ไมล์)
รหัสไปรษณีย์ : 41380
รหัสภูมิศาสตร์: 412203
 ส่วนหนึ่งของสารานุกรมประเทศไทย
ตำบลนาแค เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสมและตำบลนายูง
ประวัติ

วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง
อาณาเขต(ตำบล)

ทิศเหนือ  ติดต่อกับ ตำบลนางิ้ว (อำเภอสังคม)
ทิศตะวันออก  ติดต่อกับ ตำบลโนนทอง(อำเภอนายูง)
ทิศตะวันตก  ติดต่อกับ ตำบลหาดคัมภรี์ ตำบลห้วยพิชัย ตำบลห้วยบ่อซืน (อำเภอปากชม)
ทิศใต้  ติดต่อกับ ตำบลบ้านก้อง  (อำเภอนายูง)
การปกครอง > การปกครองส่วนภูมิภาค

ตำบลนาแค แบ่งการปกครองออกเป็น 8 หมู่บ้านได้แก่
หมู่ที่ 1 บ้านนาแค
หมู่ที่ 2 บ้านเพิ่ม
หมู่ที่ 3 บ้านวังแข้
หมู่ที่ 4 บ้านคีริวงกต
หมู่ที่ 5 บ้านวังบง
หมู่ที่ 6 บ้านโนนศิลา
หมู่ที่ 7 บ้านเพิ่ม
หมู่ที่ 8 บ้านคีรีวงกต
การปกครอง > การปกครองส่วนท้องถิ่น

ท้องที่ตำบลนาแค ประกอบด้วยองค์กรปกครองส่วนท้องถิ่น 1 แห่ง ได้แก่
องค์การบริหารส่วนตำบลนาแค ครอบคลุมพื้นที่ตำบลนาแคทั้งตำบล
สถานศึกษา

โรงเรียน
ทางหลวงแผ่นดินหมายเลข 421

|  ทางหลวงแผ่นดินหมายเลข 421 |
| --- | --- |
ถนนเลี่ยงเมืองสตูล
ข้อมูลของเส้นทาง
ความยาว: 10.319 กิโลเมตร (6.412 ไมล์)
ทางแยกที่สำคัญ
ปลายทางทิศเหนือ:  ทล.406 ใน อ.เมือง จ.สตูล
ปลายทางทิศใต้: ถนนศุลกานุกูล ใน อ.เมือง จ.สตูล
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 421 (สายกาเน๊ะ - สตูล) หรือ ถนนเลี่ยงเมืองสตูล เป็นทางหลวงแผ่นดินที่อยู่ในจังหวัดสตูล เป็นเส้นทางเลี่ยงตัวอำเภอเมืองสตูล มีขนาด 2-4 ช่องจราจรไป โดยเส้นทางนี้มีจุดเริ่มต้นบน ทางหลวงแผ่นดินหมายเลข 406 มุ่งหน้าไปทางทิศใต้ ผ่านหน้าโกลบอลเฮ้าส์ สาขาสตูล ผ่านแยก ทางหลวงแผ่นดินหมายเลข 4051 และไปสิ้นสุดที่สี่แยกในเมืองสตูล ตัดกับถนนศุลกานุกูล และ ถนนประชาอุทิศ มีระยะทางทั้งสิ้น 10.319 กิโลเมตร โดยเป็นเส้นทางในความรับผิดชอบของแขวงทางหลวงสตูล
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| สตูล | 0+000 | − |  ทล.406 เข้าตัวเมือง สตูล  |  ทล.406 ไป อ.รัตภูมิ, อ.หาดใหญ่ |  |
| สตูล | 5+900 | − | ทางหลวงท้องถิ่น ไป เข้าตัวเมือง สตูล  | ทางหลวงท้องถิ่น ไป ท่าเรือเจ๊ะบิลัง |  |
| สตูล | 7+600 | − |  ทล.421 ไป ท่าเรือตำมะลัง                 |  ทล.4051 ไป ท่าเรือเจีะบิลัง |  |
| สตูล | 10+210 | − | ถนนศุลกานุกูล เข้าตัวเมือง สตูล  | ถนนศุลกานุกูล ไป ท่าเรือตำมะลัง |  |
| สตูล | 10+210 | − | ตรงไป: ถนนประชาอุทิศ ไป สถานีขนส่งผู้โดยสารจังหวัดสตูล | ตรงไป: ถนนประชาอุทิศ ไป สถานีขนส่งผู้โดยสารจังหวัดสตูล |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ติ้วขน

| ติ้วขน> สถานะการอนุรักษ์ |
| --- | --- |
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Hypericaceae
สกุล:: Cratoxylum
สปีชีส์:: C.  formosum
ชื่อทวินาม
Cratoxylum formosum Benth. & Hook. f. ex Dyer

ติ้วขน หรือ ผักติ้ว (ชื่อวิทยาศาสตร์: Cratoxylum formosum) ภาษาลาวเรียก "ไม้ติ้ว" (ໄມ້ຕີ້ວ) ภาษามลายูเรียก "มัมปัต" (mampat) ภาษาเวียดนามเรียก "ถั่ญหงั่ญแด็ป" (thành ngạnh đẹp) เป็นไม้ผลัดใบขนาดเล็ก เปลือกต้นสีเทา เปลือกชั้นในมียางสีน้ำตาล ใบเดี่ยว ใบอ่อนสีชมพูอ่อนหรือแดง กลีบดอกบางสีชมพู ออกดอกในฤดูหนาว พบได้ตั้งแต่พม่า ลาว เวียดนาม จีนตอนใต้ บรูไน กัมพูชา อินโดนีเซีย มาเลเซีย ฟิลิปปินส์ สิงคโปร์ และไทย ยอดและใบอ่อนรับประทานเป็นผักได้ ยางและใบใช้เป็นยาสมุนไพร เปลือกใช้เป็นสีย้อมผ้า ให้สีน้ำตาล ในประเทศลาว ใช้เผาถ่าน และใช้กินเป็นผัก
สารสกัดด้วยน้ำของติ้วขนสามารถกระตุ้นระบบภูมิคุ้มกันของปลานิลโดยปลานิลที่เลี้ยงด้วยอาหารที่ผสมสารสกัดจากติ้วขนในอัตราส่วน 1.5 % (w/w) จะมีภูมิคุ้มกันแบบไม่จำเพาะ (nonspecific immune response) สูงขึ้น
ดารุณี กฤตบุญญาลัย

ระวังสับสนกับ ดารณี ชาญเชิงศิลปกุล
| ดารุณี กฤตบุญญาลัย |
| --- | --- |

สารนิเทศภูมิหลัง
เกิด: 8 มีนาคม พ.ศ. 2492 อำเภอท่าบ่อ จังหวัดหนองคาย ประเทศไทย
เสียชีวิต: 24 ธันวาคม พ.ศ. 2566 (74 ปี) สหรัฐอเมริกา
คู่สมรส: ประกิจ กฤตบุญญาลัย
บุตร: 3 คน
อาชีพ: นักแสดง, นักธุรกิจ, นักเคลื่อนไหว
ปีที่แสดง: พ.ศ. 2542 - 2564
ฐานข้อมูล
IMDb
ThaiFilmDb
ดารุณี กฤตบุญญาลัย (8 มีนาคม พ.ศ. 2492 - 24 ธันวาคม พ.ศ. 2566) ชื่อเล่น ดา เป็นนักธุรกิจหญิงและนักแสดงหญิงชาวไทย โดยรับบทในซีรีส์เรียลลิตี้โชว์ ไฮโซบ้านนอก นอกจากนี้ ยังมีผลงานจัดรายการวิทยุ พิธีกร นักเขียน นักพูด คอลัมน์นีสต์ รับเชิญแสดงละครโทรทัศน์ โฆษณา และภาพยนตร์ และยังเป็นแกนนำแนวร่วมประชาธิปไตยต่อต้านเผด็จการแห่งชาติ (นปช.)
ประวัติ

ดารุณี กฤตบุญญาลัย เกิดเมื่อวันที่ 8 มีนาคม พ.ศ. 2492 ที่อำเภอท่าบ่อ จังหวัดหนองคาย จบการศึกษาชั้นมัธยมจากโรงเรียนเขมะสิริอนุสสรณ์ และระดับปริญญาตรี ที่คณะพาณิชยศาสตร์และการบัญชี จุฬาลงกรณ์มหาวิทยาลัย 
จบปริญญาโท เศรษฐศาสตร์มหาบัณฑิต ภาควิชา เศรษฐศาสตร์การเมืองรุ่นที่ 4 จาก จุฬาลงกรณ์มหาวิทยาลัย
และเธอยังเคยเข้าร่วมการแข่งขันในรายการแฟนพันธุ์แท้ ตอน เพชร เมื่อปี พ.ศ. 2546 และเป็นผู้ชนะในเทปดังกล่าว
ต่อมา เป็นหนึ่งในผู้ปราศรัยบนเวทีชุมนุมของคนเสื้อแดงช่วงปี พ.ศ. 2551 - พ.ศ.2553 เป็นแกนนำ นปช. คนหนึ่งแนวร่วมประชาธิปไตยต่อต้านเผด็จการแห่งชาติ
เคยต้องหนีตายจากการสลายการชุมนุมที่ราชประสงค์ วันที่ 19 พฤษภาคม 2553 ลี้ภัยครั้งแรก ไปอยู่ประเทศเพื่อนบ้าน 1 ปี กับอีก 5 เดือน กลับสู่ประเทศไทย เมื่อเดือน ตุลาคม 2554
ในปี พ.ศ. 2556 ถูกศาลแพ่ง ดำเนินคดี ข้อกล่าวหาหมิ่นศาล พามวลชนไปวางพวงหรีดที่บันไดในศาล ในฐานะจำเลยที่ 1 เพราะเรียกร้องให้ศาลออกมาตอบ กรณี ศาลวินิจฉัย
2 มาตรฐาน ในการออก พรก.ฉุกเฉิน สมัยรัฐบาลนายอภิสิทธิ์ เวชสชีวะ กับ การออก พรก.ฉุกเฉิน ของรัฐบาลนายกรัฐมนตรี ยิ่งลักษณ์ ชินวัตร
ต่อมาเมื่อมีการทำรัฐประหารยึดอำนาจรัฐบาลนายกรัฐมนตรียิ่งลักษณ์ ชินวัตร ทหารก่อรัฐประหาร เมื่อวันที่ 22 พฤษภาคม พ.ศ. 2557 ทางคณะรักษาความสงบแห่งชาติออกคำสั่งเรียกให้ดารุณีไปรายงานตัว แต่เธอมิได้ไปตามคำสั่งดังกล่าว จึงถูกศาลทหารออกหมายจับ
ชีวิตครอบครัว สมรสกับ นายประกิจ กฤตบุญญาลัย มีบุตร-ธิดา 3 คน คือ ร้อยโทหญิงวิรุฬกานต์ กฤตบุญญาลัย ทหารอากาศ นักร้อง นักธุรกิจ (ชื่อเล่น: น้ำฝน) มีผลงานเขียนหนังสือสองเล่มคือ "หมื่นพันวันลูก" และ "รักแท้ แม่ไม่ว่าหรอก", ธารนที กฤตบุญญาลัย นักธุรกิจ สำเร็จการศึกษาเป็นเชฟ จากสถาบันกอร์ดองเบลอ (ชื่อเล่น: น้ำพุ) และ ไอยคุปต์ กฤตบุญญาลัย นักธุรกิจ (ชื่อเล่น: น้ำนิ่ง) ซึ่งร่วมจัดตั้ง บริษัท ฮาวคัม เอ็นเตอร์เทนเมนท์ จำกัด ร่วมกับ พานทองแท้ ชินวัตร เพื่อทำธุรกิจ
เมื่อวันที่ 30 เมษายน พ.ศ. 2562 ดารุณี กฤตบุญญาลัย ถูกส่งตัวเข้ารับการรักษา ผ่าตัดฉุกเฉิน ที่โรงพยาบาล ณ สหรัฐ จากสาเหตุ ลำไส้ใหญ่อุดตัน ต่อมาอาการดีขึ้นเป็นปกติ ก่อนจะเสียชีวิตลงเมื่อวันที่ 24 ธันวาคม พ.ศ. 2566
การทำงาน

รองประธานกรรมการบริหาร บริษัท สยาม เออาร์ไอ จำกัด[ต้องการอ้างอิง][โรงงานผลิตเครื่องปรับอากาศ ยี่ห้อ..ซีเนเตอร์..เป็นของคนไทย 100%]
หุ้นส่วนผู้จัดการ ห้างหุ้นส่วนนิติบุคคล พีแอนด์พี เอ็นจิเนียริ่ง จำกัด[ต้องการอ้างอิง]
รองกรรมการผู้จัดการ บริษัท ซีเนเตอร์ (ประเทศไทย) จำกัด
บทบาททางสังคม

คณะกรรมการฝ่ายหารายได้ สภาสตรีแห่งชาติ[ต้องการอ้างอิง]
ประธานฝ่ายหารายได้ โครงการหัวใจไร้สาร ของ ปปส.
(องค์การปราบปรามยาเสพติดแห่งชาติ)[ต้องการอ้างอิง]
แกนนำ นปช.
เลขาธิการสมัชชาประชาชนเพื่อประชาธิปไตย กลุ่มเคลื่อนไหวทางการเมืองไทย ที่ สหรัฐ
กรรมการ องค์การเสรีไทยเพื่อสิทธิมนุษยชนคนไทย(ตั้งอยู่ที่สหรัฐ)ตั้งแต่ พ.ศ. 2557
หัวหน้าทีมจังหวัดหนองคาย ในรายการยกสยาม ของเวิร์คพอยท์
ผลงานวงการบันเทิง

2542 ละครเรื่อง วิมานเมขลา
2543 ละครเรื่อง อาญารัก (รับเชิญ)
2544 ละครเรื่อง มายา (รับเชิญ)
2544 ละครเรื่อง ดาวหลงฟ้า ภูผาสีเงิน (รับเชิญ)
2545 ละครเรื่อง เจ้าชายหัวใจเกินร้อย
2545 ละครเรื่อง หาดหรรษา
2545 ละครเรื่อง ยอดรักร้อยล้าน
2545 ละครเรื่อง มณีเมขลา
2545 ละครเรื่อง ต้นรักดอกงิ้ว (รับเชิญ)
2546 ละครเรื่อง คุณย่าดอตคอม
2546 ละครเรื่อง เกล็ดมรกต
2546 ละครเรื่อง เมืองมายา The Series ตอน สุภาพบุรุษมายา
2546 ละครเรื่อง บุษบาสามช่า
2546 ละครเรื่อง เพลงรักเพลงปืน
2547 ละครเรื่อง เสน่ห์จันทร์
2547 ละครเรื่อง เจ้าสาวสาละวัน
2547 ละครเรื่อง รัตตมณี ร.ศ.220 (รับเชิญ)
2548 ละครเรื่อง คุณชายทรานซิสเตอร์
2548 ละครเรื่อง นางฟ้าไซเบอร์ (รับเชิญ)
2548 ละครเรื่อง อยู่กับก๋ง
2549 ละครเรื่อง คนทะเล
2549 ละครเรื่อง อนันตาลัย
2549 ละครเรื่อง สัญญาแค้นแสนรัก (รับเชิญ)
2555 ละครเรื่อง วุ่นวายสบายดี
2564 ละครเรื่อง พระจันทร์ซ่อนดาว (รับเชิญ)
พรีเซนเตอร์ โฆษณาประหยัดพลังงานของกระทรวงพลังงาน
ดีเจวิทยุ ลูกทุ่งเอฟเอ็ม 95 อสมท.
หนังสือพ็อกเก๊ตบุ๊ค “นู้ด-เดิร์น ดารุณี”
หนังสือพ๊อกเก๊ตบุ๊ค “คิดเหมือน คิดต่าง คิดอย่าง ดารุณี”
ผลงานวงการบันเทิง > ภาพยนตร์

หัวใจทรนง (2547)
มนุษย์เหล็กไหล (2549)
ลูกตลก ตกไม่ไกลต้น (2549)
ข้าวเหนียวหมูปิ้ง (2549)
รัก/สาม/เศร้า (2551)
ผลงานวงการบันเทิง > รายการโทรทัศน์

เป๋าตุง
ไฮโซบ้านนอก
ปลาเก๋าราดพริก
แหล่งข้อมูลอื่น

ประวัติจาก หนังดี.คอม
ประวัติจาก thaiticketmaster เก็บถาวร 2008-01-25 ที่ เวย์แบ็กแมชชีน
Darunee Khrittabhunyalai ที่อินเทอร์เน็ตมูวีเดตาเบส
บ้านพื้นถิ่นซุมบา

บ้านและหลุมศพในหมู่บ้านซุมบาแห่งหนึ่ง
บ้านพื้นถิ่นซุมบา (ซุมบา: uma mbatangu, "บ้านยอดสูง") หมายถึงบ้านพื้นถิ่นของชาวซุมบาจากเกาะซุมบาในหมู่เกาะซุนดาน้อย ประเทศอินโดนีเซีย บ้านแบบซุมบามีลักษณะโดดเด่นที่ยอดกลางสูง และความสัมพันธ์ใกล้ชิดกับวิญญาณของมาราปู
เกาะซุมบามีกลุ่มวัฒนธรรมและภาษาจำนวนมาก แต่ทุกกลุ่มล้วนมีมรดกสถาปัตยกรรมร่วมกัน คติวิญญาณนิยมมีความแข็งแกร่งมากในสังคมชาวซุมบา ศาสนาพื้นถิ่นของซุมบาเชื่อใน มาราปู ซึ่งรวมถึงวิญญาณผู้วายชนม์ วิญญาณประจำสถานที่ศักดิ์สิทธิ์ และวัตถุที่ใช้สื่อสารกับโลกวิญญาณ แนวคิดนี้ส่งผลต่อการจัดวางพื้นที่ทางสถาปัตยกรรมภายในบ้านซุมบา ชาวซุมบามีบ้านอยู่สองแบบ แบบที่มีลักษณะโดดเด่นเป็นพิเศษคือบ้านยอดสูง uma mbatangu ซึ่งพบในซุมบาตะวันออก ซึ่งมีหลังคาตรงกลางยอดสูง หลังคานี้ทำมาจาก อาลัง-อาลัง ทอ คล้ายกันกับหลังคากลางยอดสูงของจกโลในชวา แต่สูงชะลูดกว่ามาก บ้านยอดสูงหลังใหญ่สุดจะเรียกว่า uma bungguru ซึ่งเป็นบ้านหลังสำคัญของแคว้นนั้น ๆ ที่ซึ่งพิธีกรรมสำคัญและงานรวมตัวของแคว้นจัด เช่น พิธีแต่งงาน งานศพ เป็นต้น โดยมีคนแก่สุดหรือสำคัญสุดของหมู่บ้านอาศัยอยู่ บ้านอีกแบบคือ uma kamadungu ("บ้านหัวโล้น") ซึ่งไม่มีหลังคายอดกลางสูง หรือเรียกอีกชื่อว่า uma maringu ("บ้านเย็น") เพราะถือว่าไม่ "เร่าร้อน" พอสำหรับพิธีกรรมต่าง ๆ
บ้านซุมบาแบบพื้นฐานที่สุดมีแปลนรูปสี่เหลี่ยมจัตุรัส และมีขนาดเล็กสุด 5 x 5 เมตร และใหญ่สุดถึง 15 x 15 เมตร เสาหลักที่เสามีไว้สำหรับรองรับยอดสูงของบ้าน เสาเหล่านี้ยังประดับด้วยสัญลักษณ์ต่าง ๆ ที่สื่อถึงปรัมปราของซุมบา บ้านหลังหนึ่งสามารถมีครอบครัวเดี่ยวหรือครอบครัวขยายอาศัยอยู่ ทางเข้าออกสองทางของบ้านอยู่ทางซ้ายและขวาของบ้าน ในบ้านแบบซุมบาไม่มีหน้าต่าง อากาศจะถ่ายเทผ่านทางรูเปิดเล็ก ๆ ในผนัง ซึ่งทำมาจากกาบต้นปาล์ม, แผ่นอาเรกา หรือหนังควายโดยเฉพาะในบ้านที่ร่ำรวย นอกจากนี้ยังนิยมตกแต่งผนังบ้านด้วยเขาควายซึ่งเตือนใจถึงพิธีบูชายัญในอดีต
ท่านชายต้มยำกุ้ง

| ท่านชายต้มยำกุ้ง |
| --- | --- |
ประเภท: โรแมนติก-คอมเมดีดราม่า
สร้างโดย: บริษัท เมจิค แอ็ดเวอร์เทนเม้นท์ จำกัด
เขียนโดย: บทประพันธ์: ระกา กิตติกุล บทโทรทัศน์: อัษฎาวุธ นิลศิริ
กำกับโดย: นพรัตน์ พุทธรัตนมณี
แสดงนำ: พัสสน ศรินทุ กัญญารัตน์ จิรรัชชกิจ ศิวัส นฤภัย รมิดา ประภาสโนบล
ดนตรีแก่นเรื่องเปิด: รู้นะ - ภาษิต
ดนตรีแก่นเรื่องปิด: ในสนามเกม - ศศิกานต์ อภิชาตวรศิลป์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: ตอน
การผลิต
ผู้อำนวยการสร้าง: ภาวินี ภักดีผล บุณฑณิยา บุญสิน
ความยาวตอน: 75 นาที / ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: พ.ศ. 2547 – พ.ศ. 2547
ท่านชายต้มยำกุ้ง เป็นละครโทรทัศน์แนวโรแมนติก-คอมเมดีดราม่า บทประพันธ์ของ ระกา กิตติกุล บทโทรทัศน์โดย อัษฎาวุธ นิลศิริ กำกับการแสดงโดย นพรัตน์ พุทธรัตนมณี ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.15 - 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย พัสสน ศรินทุ, กัญญารัตน์ จิรรัชชกิจ, ศิวัส นฤภัย, รมิดา ประภาสโนบล และนักแสดงชั้นนำอีกมากมาย เริ่มตอนแรกวันที่ พ.ศ. 2547–พ.ศ. 2547
ละครโทรทัศน์ > พ.ศ. 2547

ผลิตโดย :  บริษัท เมจิค แอ็ดเวอร์เทนเม้นท์ จำกัด

 บทประพันธ์ : ระกา กิตติกุล

 บทโทรทัศน์ : อัษฎาวุธ นิลศิริ

กำกับการแสดง : นพรัตน์ พุทธรัตนมณี

ออกอากาศทาง ช่อง 3

เริ่มตอนแรก : พ.ศ. 2547
รายชื่อนักแสดงและการสร้าง

| ปี | พ> ศ. 2547 |
| --- | --- |
สถานีออกอากาศ: ช่อง 3
ผู้สร้าง: บริษัท เมจิค แอ็ดเวอร์เทนเม้นท์ จำกัด
ผู้กำกับการแสดง: นพรัตน์ พุทธรัตนมณี
บทโทรทัศน์: อัษฎาวุธ นิลศิริ
วันเวลาออกอากาศ: วันเสาร์–อาทิตย์ เวลา 10.15 - 11.30 น.
ท่านชายปารุสก์: พัสสน ศรินทุ
โสภิตา: กัญญารัตน์ จิรรัชชกิจ
ภาณุ (น้องชายของปารุส): ศิวัส นฤภัย
พัชรา (น้องสาวของโสภา): รมิดา ประภาสโนบล
กำจร: นพัตฏ์ธร มัททวีวงศ์
ดารารัศมี: อรหทัย ซื่อศรีสวัสดิ์
ลินดา: อุบลวรรณ บุญรอด
โสภา (แม่ของโสภิตา): เนาวรัตน์ ยุกตะนันท์
เสี่ยกำจาย (พ่อของโสภิตา): วิสรรค์ ฉัตรรังสิกุล
วิฑูรย์: วีระชัย หัตถโกวิท
หม่อมหัตถา: จิ้ม ชวนชื่น
บูตัส: แวว จ๊กมก
นิ: พรศิริ วิเชียรเทียบ
นักแสดงรับเชิญ
เจ้าแสงตะะวัน (พ่อของท่านชายปารุสก์): ไพโรจน์ ใจสิงห์
เจ้าสุมณฑา (แม่ของท่านชายปารุสก์): ดวงใจ หทัยกาญจน์
เพลงประกอบละคร

เพลง รู้นะ (เพลงเปิด) - ขับร้องโดย ภาษิต
เพลง ในสนามเกม (เพลงปิด) - ขับร้องโดย ศศิกานต์ อภิชาตวรศิลป์
แหล่งข้อมูลอื่น

ท่านชายต้มยำกุ้ง : movie.sanook.com
ลำดับรายการโทรทัศน์

| ไทยทีวีสีช่อง 3: ละครเช้าวันเสาร์–อาทิตย์ 10> 15 - 11.30 น. |
| --- | --- | --- |
| ก่อนหน้า | ท่านชายต้มยำกุ้ง | ถัดไป |
| เสือ สิงห์ กระทิง โสด | ท่านชายต้มยำกุ้ง | คู่รักพลิกล๊อค |
ณัฐ ศักดาทร

| ณัฐ ศักดาทร |
| --- | --- |

ข้อมูลพื้นฐาน
ชื่อเกิด: ณัฐ ศักดาทร
เกิด: 24 มกราคม พ.ศ. 2526 (41 ปี)
ที่เกิด: จังหวัดเชียงใหม่ ประเทศไทย
แนวเพลง: ป๊อป
อาชีพ: นักร้อง นักแสดง นักวิ่ง นักเขียน
เครื่องดนตรี: เปียโน
ค่ายเพลง: True Fantasia (2550 - 2555)   GMM Grammy (2555-2561)

เว็บไซต์: www.NATsakdatorn.com Nat's Facebook Page Nat's Twitter @NATsakdatorn [Instagram]
ณัฐ ศักดาทร ชื่อเล่น นัท เกิดเมื่อวันที่ 24 มกราคม พ.ศ. 2526 นักร้อง นักแสดงไทย ได้รับรางวัลชนะเลิศ สุดยอดนักล่าฝัน จากรายการ ทรู อะคาเดมี แฟนเทเชีย ฤดูกาลที่ 4 มีรหัสประจำตัวคือ V1
ประวัติ

ณัฐ ศักดาทร เกิดที่อำเภอเมือง จังหวัดเชียงใหม่ เข้าศึกษาในระดับชั้นประถมศึกษาจนถึงมัธยมศึกษาปีที่ 2 ที่โรงเรียนมงฟอร์ตวิทยาลัย ก่อนไปศึกษาต่อจนจบชั้นมัธยมศึกษาตอนปลายที่ Peddie School ประเทศสหรัฐอเมริกา และเข้าศึกษาระดับปริญญาตรีที่คณะเศรษฐศาสตร์ มหาวิทยาลัยฮาร์วาร์ด จากนั้นศึกษาด้านดนตรีต่อที่ Berklee College of Music อีก 1 เทอม จึงกลับมาที่เมืองไทย
นัทเคยเป็นสมาชิกวง a cappella ที่ชื่อ Harvard Opportunes สมัยเรียนที่มหาวิทยาลัยฮาร์วาร์ด และมีความสามารถพิเศษคือ พูดภาษาอังกฤษและภาษาญี่ปุ่นได้คล่องแคล่ว รวมทั้งยังสามารถเล่นเปียโน และวาดรูปได้ดีอีกด้วย
นัทได้รางวัลชนะเลิศในการแข่งขัน True Academy Fantasia Season 4 และมีผลงานเพลงที่ออกร่วมกับนักล่าฝันอีก 11 คนที่วางแผงในวันที่ 4 ตุลาคม 2550 กับอัลบั้ม "X-Treme Army" และมีเพลงที่ร้องเดี่ยวในอัลบั้มคือเพลง "แค่ชอบ" และเพลง "หวง" ที่ร้องร่วมกัน 3 คนในทีม Pop Army (นัท-แจ็ค-โจ้) และร้องรวม ในเพลง "Army Energy"
วันที่ 25 เมษายน 2551 อัลบั้ม All You Need Is Love อัลบั้มเดี่ยวอัลบั้มแรกในชีวิตของ ณัฐ ศักดาทร ได้ออกวางแผงทั่วประเทศ ในอัลบั้มนี้ นัทได้แสดงความสามารถทางดนตรี โดยมีเพลง "รักได้อีก" ที่นัทแต่งเนื้อท่อนแร็พภาษาอังกฤษ เพลงที่แต่งทำนอง "คำสามคำ" รวมทั้งเพลง "The Way to your Heart" ที่แต่งเองทั้งเนื้อร้องและทำนองรวมอยู่ด้วย
วันที่ 30 เมษายน 2553 single แรกของนัท "ไม่มีพรุ่งนี้" เพลงจากอัลบั้ม "The Winners Project" ได้ถูกปล่อยเป็นครั้งแรกตามคลื่นวิทยุต่าง ๆ เพลงนี้นัทได้แสดงความสามารถทางดนตรีคือได้แต่งทำนองเองอีกด้วย และ single ที่ 2 ของนัทในอัลบั้มนี้คือเพลง "นาทีเงียบงัน" ที่ปล่อยออกมาในช่วงปลายเดือนกันยายน 2553
วันที่ 19 เมษายน 2554 เพลง "ดับไฟด้วยน้ำมัน" single แรกในอัลบั้มเดี่ยวอัลบั้มที่ 2 361° Nat Sakdatorn ก็ได้ถูกปล่อยออกมาตามคลื่นวิทยุต่าง ๆ
วันที่ 8 สิงหาคม 2554 เพลง "คิดถึงดังดัง" single ที่สองในอัลบั้มเดี่ยวที่ 2 361° Nat Sakdatorn ได้ถูกปล่อยออกมาครั้งแรก ซึ่งเพลงนี้ แก้ว ซาซ่า (จรีนา สิริสิงห) ร่วมร้อง featuring ด้วย
วันที่ 9 มกราคม 2555 เพลง "ฉันยังอยู่ทั้งคน" Single ที่สามจากอัลบั้ม 361° Nat Sakdatorn ได้ถูกปล่อยออกมาตามคลื่นวิทยุ
วันที่ 28 พฤษภาคม 2555 เพลง "หนึ่งคำที่รอ" Single ที่สี่จากอัลบั้ม 361° Nat Sakdatorn ได้ถูกปล่อยออกมาตามคลื่นวิทยุ
หลังจากหมดสัญญากับค่าย True Fantasia ณัฐ ศักดาทร ได้ทำสัญญากับค่าย Music Cream ในเครือ GMM Grammy เพื่อเป็นศิลปินในสังกัดโดยเริ่มตั้งแต่วันที่ 1 ตุลาคม 2555 เป็นต้นไป หลังจากหมดสัญญากับค่าย Music Cream ณัฐออกมาเป็นศิลปินอิสระในเดือนมิถุนายน 2561
นอกจากนี้ ณัฐ ยังเป็นหนุ่มรักสุขภาพ เข้าร่วมรายการวิ่งมาราธอนที่จัดขึ้นทั้งในประเทศและต่างประเทศ และเริ่มมีคนชื่นชอบกลุ่มใหม่ที่ไม่ใช่แฟนคลับหรือแฟนเพลง (กลุ่มนักวิ่ง นักกีฬา คนทั่วไปที่ออกกำลังกาย) ยกให้เป็นแรงบันดาลใจในการออกกำลังกายอีกด้วย
ผลงานเพลง

อัลบั้ม 'X-Treme Army' รวมกลุ่ม AF4
อัลบั้มเดี่ยว All You Need Is Love (แต่งท่อน Rap ภาษาอังกฤษในเพลง 'รักได้อีก', แต่งทำนองเพลง 'คำสามคำ', แต่งคำร้องและทำนองเพลง 'The Way to Your Heart')
ร้องเพลง 'คลื่นใจ' ประกอบละคร 'คลื่นฝัน...วันรัก'
อัลบั้มเพลงประกอบละครเวที อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง
ร่วมร้องเพอเพียง' จากโครงการ 'ทำดีให้พ่อดู ตอน เรียนรู้เศรษฐกิจพอเพียง'
อัลบั้มเพลงประกอบละครเวที เดอะ เลเจนด์ ออฟ เร่ขายฝัน เฉลียง เดอะ มิวสิกัล 'The Legend of เร่ขายฝัน : เฉลียง เดอะ มิวสิกัล'
ร้องเพลง 'ห่วงหา' ในอัลบั้ม ผูกใจ (อัลบั้มพิเศษจากคอนเสิร์ต 'เพลงรักยุคคีตา โดย นกเฉลียง')
เพลง 'ไม่มีพรุ่งนี้' ซิงเกิ้ลแรก (แต่งทำนองเอง) และเพลงซิงเกิ้ลที่ 2 'นาทีเงียบงัน' จาก 'The Winners Project'
MV 'ใกล้...กันไว้ก่อน' โครงการ "คิดกันไว้ HIV ป้องกันได้" โดย คณะอนุกรรมการกำกับการขับเคลื่อนการปฏิบัติการป้องกันโรคเอดส์
ร่วมร้องเพลง 'ครองแผ่นดินโดยธรรม' เฉลิมพระเกียรติพระบาทสมเด็จพระเจ้าอยู่หัว
เพลง 'ดับไฟด้วยน้ำมัน' ซิงเกิ้ลแรกจากอัลบั้ม 361° Nat Sakdatorn
เพลง 'คิดถึงดังดัง' ซิงเกิ้ลที่ 2 จากอัลบั้ม 361° Nat Sakdatorn
อัลบั้มเดี่ยวชุดที่สอง 361° Nat Sakdatorn (แต่งทำนองเองทุกเพลงยกเว้น 'นาทีเงียบงัน' และ 'ดับไฟด้วยน้ำมัน')
เพลง 'ฉันยังอยู่ทั้งคน' ซิงเกิ้ลที่ 3 จากอัลบั้ม 361° Nat Sakdatorn
เพลง 'หนึ่งคำที่รอ' ซิงเกิ้ลที่ 4 จากอัลบั้ม 361° Nat Sakdatorn
เพลง 'ยิ่งคุยยิ่งเหงา' ซิงเกิ้ลแรกหลังจากที่ได้ย้ายสังกัดมาอยู่กับ Music Cream ในเครือ GMM Grammy
เพลง 'รักเธอคนเดียว (ONE LOVE)' ซิงเกิลที่ 2 หลังจากที่ได้ย้ายสังกัดมาอยู่กับ Music Cream ในเครือ GMM Grammy
เพลง 'รักไม่มีเงื่อนไข' (เพลงประกอบซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ) ซึ่งร้องร่วมกับ วันธงชัย อินทรวัตร
เพลง 'ครั้งหนึ่งในชีวิต (ONCE)' เป็นซิงเกิลที่แต่งทั้งเนื้อร้องและทำนองเอง ถ่ายทอดเรื่องราวจากประสบการณ์จริงของตัวเอง
เพลง 'ความหมายที่หายไป' (เพลงประกอบภาพยนตร์เรื่อง Fathers)
เพลง 'ใจพังพัง'
เพลง 'ชื่อเธอ'
เพลง 'ฉันเห็น' (เพลงแรกในการเป็นศิลปินอิสระ)
ผลงานการแสดง

ละคร ‘เทวดาสาธุ’ ทางช่อง 3 รับบทเป็น ‘นายแสนสุข’
ละครเวที 'KRUNGSRI AF the Musical ตอน โจโจ้ซัง' รับบทเป็น 'เจ้าชายยามาโดริ'
ละคร 'คลื่นฝัน...วันรัก' (Media of Medias) ทางช่อง 9 รับบทเป็น 'มะเดี่ยว'
ละครเวที 'The Legend of เร่ขายฝัน : เฉลียง เดอะ มิวสิคัล' รับบทเป็น 'ชนะลม'
ละครการกุศล “แสงตะวันในไอซียู” เพื่อช่วยเหลือในการจัดซื้อครุภัณฑ์ทางการแพทย์ โรงพยาบาลสวนดอก จ.เชียงใหม่ รับบทเป็น “หมอเอก”
รับเชิญละครจบในตอน เรื่อง "บริษัทสร้างสุข" ตอน “เจ้าบ่าวที่กลัวฝน” ทางช่อง 9 รับบทเป็น “เดียว”
ภาพยนตร์ 3D 'ล่า ฝ่า ฝัน : Confession of the Winners'ปี 2010:
ละครเวที 'FAME The Musical' (Original Thai Cast Recording) รับบทเป็น 'Nick Piazza'
รับเชิญละครซิทคอมจบในตอน เรื่อง "สุดยอด" ทางช่อง 9 รับบทเป็น "มิกกี้" (ออกอากาศวันอาทิตย์ที่ 15 เมษายน)
Ugly Duckling รักนะเป็ดโง่ ตอน Perfect Match แฟนฉัน! รับประกันความเพอร์เฟ็กต์ รับบทเป็น หมอศักดา
วันสละโสดกับโจทก์เก่า ๆ เดอะมิวสิคัล รับบทเป็น  'หมออั๋น '
'Club Friday To Be Continued' ตอน สัญญาใจ รับบทเป็น 'พี่เบียร์' ทางช่อง GMM 25
ภาพยนตร์ 'Fathers'  รับบทเป็น 'ยุกต์' (นำแสดงโดย อัษฎา พานิชกุล, ณัฐ ศักดาทร และ สินจัย เปล่งพานิช )
Melodies of Life ตอน Bad Friends เดอะซีรีส์ รับบทเป็น  'เทรนเนอร์อาร์ท ' ทางช่อง GMM 25
Club Friday The Series 8 รักแท้...มีหรือไม่มีจริง' ตอน รักแท้หรือแค่รักสนุก  รับบทเป็น 'แทน ' ทางช่อง GMM 25
ละครเวที Ladies of the Stage บัลลังก์เมฆ เดอะมิวสิคัล รับบทเป็น  'ปกรณ์ '
สัมผัสรัตติกาล รับบทเป็น  'เมฆา (หมอเมฆ) ' ทางช่อง GMM 25
OMG ผีป่วนชวนมารัก รับบทเป็น  'หมวดปริญ ' ทางช่อง True4U
Friend Zone เอา ให้ ชัด รับบทเป็น  'หมอแซม' ทางช่อง one31
รองเท้านารี รับบทเป็น 'พิรุฬห์ (พีท)' ทางช่อง อมรินทร์ทีวี
วุ่นรักนักข่าว รับบท 'อิฐ' ทางช่อง พีพีทีวี
Friend Zone 2: Dangerous Area รับบทเป็น  'หมอแซม' ทางช่อง GMM 25
ลวงฆ่าล่ารัก รับบทเป็น 'สิบทิศ' ทางช่องพีพีทีวี
รักล้นพุง รับบทเป็น 'ปานเทพ' ทางช่อง NetflixและTrue4U24
มามี้ที่รัก รับบท ชนะชล (วิน) ทาง ช่อง 3 เอชดี
Mamo Go Go แม่มาคุม หนุ่มบาร์ร้อน ทาง GMM 25
609 Bedtime Story รับบท เอ ทาง WeTV
เพื่อนายแค่หนึ่งเดียว รับบท กิต ทาง GMM 25
เมียหลวง รับบท พลเวทย์ ทาง WeTVและช่อง 8
ลมพัดผ่านดาว รับบท แดน ทาง ช่อง 7 เอชดี
ใครในกระจก
The sign ลางสังหรณ์ รับบท อาร์ต ทาง  ช่อง 3 เอชดี
ผลงานเขียน

ร่วมเขียนคอลัมน์ New Comer เรื่อง ‘บ้าน’ ความฝันและความสุขเริ่มที่นี่ ของหนังสือ Voyage ฉบับเดือนพฤศจิกายน 2007
ร่วมเขียนหนังสือ"คิดถึงเพื่อน เขียนถึงเพื่อน" ของ Virgin Soft 103 (สำนักพิมพ์แจ่มใส 2008) ชื่อตอน “My Green Friend”
ร่วมเขียนคอลัมน์ ‘When good dream turns to reality without any given break’ ให้กับนิตยสาร เปรียว ฉบับเดือนตุลาคม 2007
หนังสือ “มองทุกอย่างจากทุกมุม” (สำนักพิมพ์อมรินทร์) เล่าถึงประสบการณ์สมัยเรียนที่มหาวิทยาลัยฮาร์วาร์ดและบทเรียนสำคัญต่าง ๆ จากทั้งในและนอกห้องเรียน ที่นำมาประยุกต์ใช้กับชีวิตทุกวันนี้
เขียนบทความ “MUSIC, LYRICS, LOVE ทำนอง คำร้อง และความรัก” ให้กับนิตยสาร ELLE ฉบับเดือนสิงหาคม 2010
ร่วมเขียนในหนังสือ “Love’s Love Project 7 อ่านไปให้รักเป็น” โดย ยุทธ จันทร์กระจ่าง (สำนักพิมพ์ใครครีเอท)
ร่วมเขียนคำนิยมหนังสือแปล “เดอะซีเคร็ต สุดยอดคนรุ่นใหม่” (สำนักพิมพ์อมรินทร์ HOW-TO)
ร่วมเขียนคำนิยมหนังสือ “เพราะเป็นวัยรุ่นจึงเจ็บปวด” (สำนักพิมพ์ Springbooks)
ร่วมเขียนคำนิยมหนังสือ “มหัศจรรย์ พลังจิตใต้สำนึก” (สำนักพิมพ์ DMG)
ผลงานอื่น ๆ

เป็น Money Guru ให้  นิตยสาร "สุดสัปดาห์" ออนไลน์
เป็น King  of Alpha Male ในรายการ Cute Boy Thailand Project